paragraph_text: Svoj publicistički rad započinje 1911. u listu »Pobratim« pitalicama i zagonetkama, koje kasnije objavljuje u »Ilustrovanom listu«, »Ilustrovanim novostima«, »Sfinga Rebusu« i »Razbibrizi«. Uređivao je humorističke listove »Šišmiš« i »Pilula«, a surađivao je i u »Koprivama«, »Novostima«, »Zabavniku«, »Dva sata«, »Večeri«, »Domu i svietu«. Vodio je i stručno glasilo »Farmaceutski vijesnik«. Objavio je i nekoliko zbirki pjesama (Marginalije, U prvom nagnuću), a obradio je i veliki broj slikovnica.